Manzanares (rijeka)
<s>Manzanares je rijeka u sredini Španjolske duga 92 km, jedna od pritoka rijeke Jarama.</s>

<s>Karakteristike 
Manzanares izvire na obroncima Sierra de Guadarrame (dio Kastiljskog gorja) na 2.010 metara nadmorske visine ispod vrha Bola del Mundo (2,265 m).</s><s>Od izvora teče prema jugoistoku preko Madrida, do ušća u rijeku Jaramu.</s>

<s>U svom gornjem toku Manzanares prima brojne manje pritoke, a najvažnija je Samburiel, dok je u donjem toku to Culebro dug 28 km.</s><s>Gornji tok rijeke zaštićen je kao rezervat prirode pod imenom Parque Regional de Cuenca Alta del Manzanares, kog je UNESCO uvrstio u rezervat biosfere.</s>

<s>Historija i kurioziteti 
Za sredneg vijeka rijeka je bila predmet spora između Madrida i Segovije, a za građanskog rata prva linija fronte.</s>

<s>Rijeka je bila inspiracija brojnim slikarima, između ostalih i slavnom Franciscu Goyi, koji je opčaran njenom ljepotom naslikao jednu od svojih najpoznatijih slika: El baile a orillas del Manzanares (Ples na obalama Manzanares).</s><s>On je od 1819. u posljednjim godinama svog života i živio pored rijeke u kući Quinta del Sordo.</s>

<s>Tok rijeke preko Madrida dug nekih 30 km, kanaliziran je 1914.</s>

<s>Na rijeci su podignuta akomulaciona jezera Prado i Santillana (1907), koja su važna za snabdjevanje Madrida.</s>

<s>Na svom toku preko zapadnog dijela Madrida, protiče pored stadiona Atlético Madrida - Vicente Calderon.</s>

<s>Izvori</s>

<s>Vanjske veze</s>

<s>El Rio Manzanares, Madrid, Spain</s>

<s>Rijeke u Španiji
Atlantski sliv
Zajednica Madrid</s>

